ড্যানিয়েল ক্রেগ অভিনীত ২৪তম জেমস বন্ড চলচ্চিত্র ‘স্পেক্টর’ পাবে গিনেস রেকর্ড সার্টিফিকেট। মঙ্গলবার এমনটাই ঘোষণা করা হল গিনেস ওয়ার্ল্ড রেকর্ডস থেকে। প্রযোজক বারবারা ব্রকোলি, ক্রেগ ও সিনেমার অন্যান্য তারকারা স্বাভাবিকভাবেই অভিভূত এই ঘোষণায়।
সিনেমার সেটে ওই বিস্ফোরণটি করা হয়েছিল এ বছরের ২৯ জুন, মরক্কোর এরফউদ-এ। ৮৪১৮ লিটার জ্বালানি এবং ৩৩ কিলো বিস্ফোরক ব্যবহার করা হয়। অস্কার পুরস্কারপ্রাপ্ত ক্রিস করবউদ ছিলেন এই সিনেমার স্পেশাল এফেক্টস এবং মিনিয়েচার এফেক্টস সুপারভাইজার। 
গিনেস রেকর্ডস-এর মুখ্য সম্পাদক জানিয়েছেন, গিনেস রেকর্ডস ২০১৭-তে নথিভুক্ত করা হবে এই রেকর্ড। গিনেস রেকর্ডস-এর ২০১৬ সংস্করণটি ইতিমধ্যেই চলে এসেছে বাজারে।